钦定古今图书集成/明伦汇编/家范典/第063卷 > 《祭十二兄文》韩愈
## 钦定古今图书集成/明伦汇编/家范典/第063卷 > 《祭十二兄文》韩愈

月日，从父弟某官某乙，谨以清酌庶羞之奠，敢昭告
于十二兄故虢州司户府君之灵。“呜呼！维我皇祖，有
孙八人。惟兄与我，后死孤存。奈何于今，又弃而先。生
不偕居，疾，药不亲，敛不摩棺，瘗不绕坟。趋奔束制，生
死亏恩。归女教男，反骨本原。其不有年，以补我愆。长
号送哀，以荐此文。尚飨。”